**DocPoint** on Helsingissä vuosittain tammi-helmikuussa järjestettävä elokuvafestivaali, joka keskittyy dokumenttielokuviin. Festivaali järjestettiin ensimmäisen kerran vuonna 2002. Se on yksi Pohjoismaiden suurimpia vain dokumenttielokuviin keskittyvä elokuvatapahtumia.

Järjestäjä
----------

Festivaalin järjestää DocPoint-elokuvatapahtumat ry joka on perustettu vuonna 2001. Yhdistyksen tavoitteena on vahvistaa, syventää ja monipuolistaa dokumenttielokuvan asemaa ja sen tuntemusta Suomessa. DocPoint esittelee uusia kotimaisia ja kansainvälisiä dokumenttielokuvia, klassikoita ja erityisesti lapsille suunnatun dokumenttisarjan. Lisäksi järjestetään seminaareja, luentoja, konsertteja sekä elokuva-alan opiskelijoille.

Festivaalin johto
-----------------

Festivaalia johtaa taiteellinen johtaja yhdessä toiminnanjohtajan kanssa.

### Taiteelliset johtajat

* Arto Halonen 2001–2004
* Kristina Schulgin 2004–2007
* Virpi Suutari 2008
* Erkko Lyytinen 2008–2011
* Erja Dammert 2011–2013
* Ulla Simonen 2014–2016
* Iris Olsson 2017–2018
* Kati Juurus 2019–2022

### Ohjelmajohtajat

* Inka Achté 2023–

Lähde:

Palkinnot
---------

DocPointin yhteydessä jaetaan dokumenttien tekijöille tunnustuksia. Aho & Soldan -elämätyöpalkinto on tarkoitettu ansioituneelle suomalaiselle dokumenttielokuvaohjaajalle, ja se on myönnetty vuodesta 2002 lähtien. Apollo-palkinto jaetaan suomalaista dokumenttielokuvaa merkittävästi edistäneelle ja sen parissa erityisesti ansioituneelle henkilölle tai yhteisölle. Se on myönnetty vuodesta 2006 lähtien.

### Aho & Soldan -elämäntyöpalkinto

Palkinto on saanut nimensä Heikki Ahon ja Björn Soldanin mukaan. He olivat suomalaisen dokumenttielokuvan pioneereja, jotka tuottivat urallaan 400 dokumenttielokuvaa. Sukunimistään huolimatta he olivat veljeksiä ja heidän isänsä oli kirjailija Juhani Aho. Heillä oli yhtiö *Filmaustoimisto Aho & Soldan* 1930-luvulla oli sen suuruden aikaa. He alkoivat tuolloin tekemään pitkiä dokumentteja. Aho ja Soldan tekivät elokuvia arkisten aiheiden ohella myös suomalaisista suurmiehistä kuten Sibeliuksesta. Elokuvien lisäksi he myös valokuvasivat paljon ja jättivät jälkeensä noin 20 000 valokuvaa.

Kriteereinä Aho & Soldan -elämäntyöpalkinnon saamiselle ovat merkittävä ja suomalaista luovaa dokumenttielokuvaa kehittänyt elokuvatyö, sekä pitkään laadukkaana jatkunut ura dokumenttielokuvaohjaajana. Palkitun ohjaajan retrospektiivi esitetään festivaalin ohjelmistossa.

**Palkitut**:

* Markku Lehmuskallio, 2002
* Lasse Naukkarinen, 2003
* Pirjo Honkasalo, 2004
* Peter von Bagh, 2005
* Kiti Luostarinen, 2010
* Pekka Lehto, 2011
* Kanerva Cederström, 2014
* Mika Kaurismäki, 2018
* Tuuli Kuittinen, 2021

Lähde: 

### Apollo-palkinto

Palkinto on saanut nimensä Karl Emil Ståhlbergin perustaman Ateljee Apollon, Suomen ensimmäisen merkittävän dokumenttielokuvayrityksen, mukaan. Palkinnolla halutaan kunnioittaa laajasti dokumenttielokuvan parissa ansioituneita tekijöitä ja yhteisöjä. Apollo-palkittu kokoaa carte blanche -sarjan festivaalin ohjelmistoon.

**Palkitut**:

* Jarmo Jääskeläinen, 2006
* Ilkka Kippola, 2007
* Jörn Donner, 2008
* Epidem, tuotantoyhtiö, 2009
* Iikka Vehkalahti, 2012
* Tuula Mehtonen, 2013
* Reijo Nikkilä, 2015
* Illume Oy, tuotantoyhtiö, 2016
* Eila Ranta (ent. Werning), 2017
* Marita Hällfors, 2019
* Juha Samola, 2020
* Erkki Astala, 2022

Lähde:

Lähteet
-------

1. ↑  Docpoint-festivaalilla kaikkien aikojen kävijäennätys *DocPoint Festivaali*.  3.2.2020.  Arkistoitu 5.4.2020. Viitattu 3.4.2020.
2. ↑  Säännöt DocPoint-elokuvatapahtumat.  Arkistoitu 5.4.2020. Viitattu 11.2.2020.
3. 1 2  Historia *DocPoint Festivaali*.  Arkistoitu 5.4.2020. Viitattu 3.4.2020.
4. ↑  DocPoint on julkistanut ohjelmistonsa – festivaali juhlii naistekijöitä ja -tarinoita  3.1.2020. DocPoint Festivaali.  Arkistoitu 5.4.2020. Viitattu 11.2.2020.
5. ↑  Tietoa yhdistyksestä *DocPoint Festivaali*.  Arkistoitu 5.4.2020. Viitattu 3.4.2020.
6. 1 2 3 4   : Festivaalin myöntämät palkinnot *DocPoint Festivaali*.   .  Arkistoitu 5.4.2020. Viitattu 3.4.2020.
7. ↑  Haapavaara, Heikki: Suomikuvan pioneerit.  *Optio*, 2011, nro 8, s. 34–41. Artikkelin verkkoversio. Viitattu 3.4.2020.  (englanniksi)
8. 1 2  Palkinnot *DocPoint Festivaali*. Viitattu 3.4.2020.
9. ↑  Hirn, Sven: / Ståhlberg, Karl Emil, (1862 – 1919) *Kansallisbiografia-verkkojulkaisu*.  1.3.1998, päivitetty 7.8.2015. Helsinki:  Suomalaisen Kirjallisuuden Seura. Viitattu 3.4.2020.

Aiheesta muualla
----------------

* DocPointin maailmankiertue alkaa MoMA:sta *Yle Uutiset*.  15.4.2011. Viitattu 3.4.2020.
* Koskinen, Matti: UP:n elokuvatärpit DocPoint-festivaalille *Ulkopolitiikka -lehti*.  28.1.2020. Viitattu 3.4.2020.
* Kinnunen, Kalle: DocPoint kysyy: Miksei haastattelija saisi näkyä filmillä? *Suomen Kuvalehti*.  19.1.2009. Viitattu 3.4.2020.